હવે વાત, વર્તમાન ‘વોટ્સએપ’ના સમયમાં, ગોવાના સંદર્ભમાં વાઈરલ થયેલા, ડૉક્ટર સાહેબે દિ. ૧ ફેબ્રુઆરી, ૧૯૩૬ના દિવસે લખેલા એક પત્રની. તે પત્રનું લખાણ કંઈક આવું છે. "મને ત્યાંની પરિસ્થિતિ વિશે થોડી ચિંતા થાય છે. આપણે એ ધ્યાનમાં રાખવું જોઈએ કે આંદોલનોમાં ભાગ લેવાને કારણે સંઘકાર્ય ઉપર અવળી અસર થવી જોઈએ નહીં. સંઘકાર્ય રાષ્ટ્રીય કાર્ય છે, પરંતુ જો કોઈ સ્વયંસેવકો આંદોલનમાં ભાગ લેવા ઇચ્છે તો તેમણે સંઘચાલકજીની પૂર્વાનુમતિ લઈને ભાગ લેવો. આવા આંદોલનથી રાષ્ટ્રભરમાં જાગૃતિ આવશે તેથી સંઘ પણ આવાં આંદોલનોનું સમર્થન કરશે. પરંતુ સંઘકાર્ય ઉપર વિપરીત અસર ન થાય તે રીતે સ્વયંસેવકોએ આવાં આંદોલનોમાં ભાગ લેવો જોઈએ. આંદોલનોમાં જ્યારે પણ કોઈ ત્રુટિ જણાય તો આપણા સ્વયંસેવકો તે દૂર પણ કરશે. આવાં આંદોલનોમાં સહભાગી થઈને જે સમાજ જાગરણ થશે તેનો લાભ સંઘકાર્યની વૃદ્ધિ માટે પણ લઈ શકાય.